Diari Oficial de la Generalitat Valenciana


Sumari del DOGV 9374, del 04-07-2022 (2022/6223)

RESOLUCIÓ de 29 de juny de 2022, de la directora general de Cooperació Internacional al Desenvolupament, per la qual s'accepta la renúncia a una beca i es concedeix aquesta per a la realització de pràctiques professionals en la Direcció General de Cooperació Internacional al Desenvolupament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9374

Data del DOGV
:   04-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6223


Data del document
:   29-06-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 29 de juny de 2022, de la directora general de Cooperació Internacional al Desenvolupament, per la qual s'accepta la renúncia a una beca i es concedeix aquesta per a la realització de pràctiques professionals en la Direcció General de Cooperació Internacional al Desenvolupament. [2022/6223]  
L'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, va aprovar les bases reguladores de la concessió de beques per a la realització de pràctiques professionals en els centres directius de la Conselleria.  
La Resolució de 25 de febrer de 2022, de la consellera de Participació, Transparència, Cooperació i Qualitat Democràtica, convoca la concessió de cinc beques per a la realització de pràctiques professionals en la Direcció General de Cooperació Internacional al Desenvolupament, durant els exercicis 2022 i 2023.  
La Resolució de 6 de juny de 2022, de la directora general de Cooperació Internacional al Desenvolupament, ha concedit aquestes cinc beques i ha constituït la borsa de reserva que establia la convocatòria per a les persones aspirants que no han resultat adjudicatàries de les beques.  
Natalia Chiner Ridaura, adjudicatària d'aquesta beca, manifesta la seua expressa renúncia a l'esmentada beca per mitjà d'un escrit de data 15 de juny de 2022, sense haver-se incorporat a les esmentades pràctiques professionals.  
Segons el que estableix la resolució de la convocatòria, després de la renúncia presentada per Natalia Chiner Ridaura, correspon substituir-la amb la primera persona en la borsa de reserva prioritzada, Carmen Matos Sola, que han acceptat i que compleix tots els requisits per a adjudicar-li la beca vacant.  
Considerant l'exposat anteriorment i de conformitat amb el que s'estableix en el Reglament orgànic i funcional de la Conselleria de Participació, Transparència, Cooperació i Qualitat Democràtica, aprovat mitjançant Decret 179/2020, de 30 d'octubre, del Consell i en la Resolució de2 5 de febrer de 2022, resolc:  
  
Primer  
Acceptar la renúncia a la beca de pràctiques professionals en matèria d'Agenda 2030 en les dependències de la Conselleria, presentada per Natalia Chiner Ridaura, DNI \*\*\*1084\*\*, en data 15 de juny de 2022.  
  
Segon  
Nomenar com a substituta Carmen Matos Sola, DNI \*\*\*5525\*\*, candidata de la borsa de reserva, amb efectes des de l'1 de juliol de 2022 al 30 de juny de 2023, la qual podrà ser prorrogada, sense necessitat de nova convocatòria, mitjançant resolució expressa, fins a un període màxim de 12 mesos addicionals, sempre que hi haja crèdit adequat i suficient en els pressupostos de la Generalitat per als exercicis als quals afecte la pròrroga, i que el desenvolupament de l'activitat que s'estiga efectuant així ho requerisca o aconselle.  
  
Tercer  
La publicació d'aquesta resolució produirà els efectes de notificació, conforme amb el que disposen els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
Contra el que es disposa en aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 29 de juny de 2022.- La directora general de Cooperació Internacional al Desenvolupament (p. d. O 1/2019, de 28 de novembre; DOGV 8692, 05.12.2019): Clara de Asís Tirado Museros.